XAREL·10: 7è aniversari
Moltes Felicitats! Gràcies a tu per seguir donant-nos motius per passar per aquí ^^
La veritat es que m'agrada més la barra lateral alleugerida
Tens l'honor que el teu tercer seguidor de twitter sigui jo ;)
Lo del paràgraf últim i això que s'ha d'acabar es només per donar un toc dramàtic, no? Pobre de tu que pleguis! (com a mínim prohibit fer-ho abans que jo :P)
2/10/15 8:56
Felicitats, xato. No n'endevinaré cap d'enigma teu, sóc molt dolenta, però et seguiré al Twitter.
Un ram de petons!
2/10/15 9:30
2/10/15 9:40
Per molts anys, Mc, i molts més motius per continuar xalant.
Doncs, espero que segueixis... una bona temporada més. Jo seguiré venint per aquí cada dia a passar una estona divertida de joc.
Et seguiré al twitter, encara que tampoc no hi vaig gaire, però quan hi vaig ja em va bé trobar-me cares conegudes. Quan m'agraden els tuits, els repeteixo i gairebé mai escric res. Quan trobo algun article interessant, l'envio al twiter si té botó preparat per a fer-ho. O sigui que a vegades tuitejo des de fora. El Facebook i jo ens vam enfadar i no ens hem tornat a parlar més.
Aquest horitzó de final, l'entenc molt bé, perquè a mi no m'ha passat als 7 anys, però si als 8. No tinc ganes de plegar, però per primer cop em plantejo que això algun final ha de tenir... i no sé ja veurem. De moment no, no el veig, encara, espero que el teu tampoc sigui molt proper.
2/10/15 11:02
M'ha semblat llegir al final no sé què d'acabar... res, una cosa rara... ja saps que darrerament no estic massa al cent per cent i les línies potser em ballen... hahahaha... acabar, deia... quines coses!! :-DD
Ostres, això dels blogs que agonitzen m'ha fet molta llàstima i m'hi he vist una mica reflectida :-( Si el meu era un d'aquests en els que pensaves quan ho has dit, he de manifestar (hehehe què seriosa em poso) que jo sóc bloguera nata, que mai de la vida tancaré el meu blog encara que ara estigui passant per un moment de sequera, en qualsevol instant li dono una empenta i el tio revifa com si res :-DD
Actualment, per l'estat del meu cervell (hahaha quin comentari més surrealista) el Twitter s'adapta perfectament a la meva capacitat... comentaris curts, deixar-ho, entrar una estoneta, marxar... Els blogs mereixen una atenció especial (mereixen, perquè són molt més importants) i fer posts "de qualsevol manera" no m'agrada... però no tinc massa ànim per fer-los ben fets (tot s'ha de dir que jo, quan m'hi poso, faig uns posts de categoria, molt currats, calculant-ho tot, fins i tot la mida de les fotos que, pel codi html puc canviar fins ajustar ben bé al que vull)... També s'ha de dir que molts anys que no tinc avies i que, per això, també m'he de dir jo coses boniques...
Però bé, que aquest post no va de mi, que va de la FESTA D'ANIVERSARI DEL GRAN XAREL-10 un dels meus blogs indispensables!!
LLARGA VIDA AL XAREL-10!!! :-DDD
La barra lateral queda xulíssima amb tots aquests premis desfilant -destacant en tot el seu esplendor la bellesa de disseny de les copes d'en PONS- tots tan merescuts!!
Bé doncs, avui hi ha enigma o no? :-DDD
Que duri, el que hagi de durar, de mentres, anirem passant a gaudir una estona.
2/10/15 14:12
Un any més, fantàstic post d'aniversari, m'encanta llegir aquests resums. Si ara baixa un extraterrestre a la Terra i agafa aquest post teu i la teva activitat com a referència, pensarà que els blogs estan en plena forma, i és que tu no pares, i això m'alegra, perquè la catos realment va a un altre ritme. Aquells que encara som molt de blogs veiem com van aturant-se o desapareixent mols companys, i no podem fer res per evitar-ho, potser adaptar-nos als nous temps (ja no tan nous), que és portar el blog a les xarxes perquè des d'allà alguna gent segueixi venint a dir alguna cosa. La teva oferta no caduca, qui es vol perdre una estona de joc i diversió diària? M'agrada que ens segueixis fent jugar, per mi és visita diària obligada, encara que ara passo sovint a misses dites perquè vinc quan puc, però sempre miro de llegir l'endevinalla abans que els comentaris, per veure si la sé. Potser no guanyo, però jugar segur! Per tot això que dic, sóc jo el que et dono les gràcies, ets dels que mantenen la catos viva, i això no té preu. I que vagis fent modificacions i encara millorant el blog demostra les teves ganes de seguir.
Jo també vaig crear un perfil twitter pel Llibres, ja t'he seguit, però em sembla que el faig servir pel mateix que tu, no per massa més. El personal ja és una altra cosa, però intento que no em faci perdre el nord i abandonar el blog, això sí que em faria mal.
Ens seguim trobant per aquí, seguim jugant i compartim estones, i que tot plegat que duri fins que en tinguis ganes. Però saps allò que deia al meu post? Si ens manquessis, a tu sí que et trobaria a faltar! Per molts anys, i llarga vida al Xarel i a en McAbeu!
2/10/15 15:50
O potser et reinventaràs! ja ho anirem veient. De moment, celebrem aquest setè aniversari!!!!!
moltes felicitats mac....no sabia que eres més jove que jo.....de blog. Has treballat molt amb aquests set anys i veig que queda corda per estona
És sempre molt instructiu i divertit passar pel teu bloc. Felicitats per la teva bona feina i desitjo que la podem gaudir per molts anys més.
3/10/15 7:11
Només 7 ?!? (: Per molts anys d'enigmes, Pere Llada!
3/10/15 8:29
Per molts anys Mc!!!!
I m'afegeixo als seguidors de Twitter.
3/10/15 9:41
PONS: Moltes gràcies!!.
Tenia ganes de fer neteja de la barra lateral però no creguis que les teves copes hi tenien res a veure, eh!. De fet, ja has vist que en el nou slideshow encara es veuen més grosses. :-D
Tot un honor això de twitter, certament, però encara ho és més això que em dius al final. No pateixis, el XAREL-10 encara té corda per estona.... de moment. ;-)
CANTIRETA: Moltes gràcies. I no passa res per endevinar molts o pocs enigmes, no ha estat mai una competició això. Un altre ram de petons per a tu (m'ha agradat aquesta expressió, no l'havia sentit mai en aquest sentit). :-))
XAVIER: Moltes gràcies!!
ALLAU: Moltes gràcies i m'uneixo al teu desig. :-)
CARME: Exactament, no va ser una reflexió feta des de les ganes de plegar sinó un plantejament de que, un dia o altre, el LLIBRE arribarà a la última pàgina. La conclusió a la que vaig arribar és la mateixa que dius tu, anar fent i quan arribi ja ho veurem.
I sinó sempre ens quedarà twitter... o no. :-DD
Moltes gràcies per ser-hi sempre. :-)
ASSUMPTA: No és l'únic que tenia al cap, però si que és veritat que el teu blog entraria en la llista dels que em sap greu veure que s'actualitzen ben poc. Però entenc això que m'expliques i sé que tens raó, només és qüestió de donar-li una empenta per fer-lo revifar i segur que podrem tornar a gaudir dels teus "posts de categoria". :-))
Les copes d'en PONS destaquen allà on les posis... :-DDD
LLUNA: Moltes gràcies. Aquesta és la mateixa conclusió a la que vaig arribar jo. Anar fent mentre ens ho passem i que duri fins que hagi de durar. :-)
XEXU: T'he de dir que aquest resum d'activitat bloguera d'enguany m'ha sorprés una mica a mi i tot, Déu n'hi do de les iniciatives catosfèriques en que he participat si tenim en compte aquesta notable baixada de ritme general. Però, com més d'una vegada hem dit, l'important és continuar sent-hi al ritme que sigui i és ben cert que encara hi som. Així que seguirem (i remarco el plural) per aquí i ens hi seguirem trobant, és clar que sí. Moltres gràcies també a tu.
RITS: Potser sí, com dius ja ho anirem veient. Moltes gràcies!!
JOAN: Moltes gràcies. Sense entrar a mesurar la mida d'aquesta corda, és ben veritat que encara en queda. ;-)
CONSOL: Moltes gràcies, per les felicitacions i pel desig. :-)
PUIGMALET: Ja veig que se t'ha fet llarg... :-DDD. Moltes gràcies, company i que els puguem seguir compartint.
LLUÏSA: Moltes gràcies!!. Vaig a veure si t'hi trobo.
3/10/15 10:10
moltes felicitats i les meves més sinceres enhorabones pels teu set anys!!!! jo no tinc ni facebook ni twitter o sia que segueixo amb els blogs, ja m'imagino que tot té un final però home que sigui com més tard millor ....em fa una certa peneta que els blogaires com tu un dia decideixin plegar, però bé espero encara llegir´te durant molts més anys!
3/10/15 15:07
Ai, ens fem grans! ;D i parlant d'això, tinc la pantalla antiga i no em cap el teu bloc, l'he de mirar a seccions :DD
i de parar res, sisplau. Tot i que no endevino massa cosa, m'agrada passar per aquí, i intentar jugar i descobrir les respostes dels altres visitants. Vull Mc per molts anys més!
5/10/15 10:47
Felicitats McAbeu! Té molt de mèrit tants anys i tan actiu!
No pleguis home, el que has de fer és passar-li el relleu a algú i tu posar-te com a participant, que segur que t'agradaria.
5/10/15 11:41
ELFREELANG: Era només un plantejament teòric, de moment cap ganes de plegar així que ens continuarem trobant per aquí que jo, malgrat si tenir facebook i twitter, tampoc hi vaig gaire per allà. Moltes gràcies!!
JOMATEIXA: Doncs mira que per les dimensions del meu blog tinc en compte que es vegi bé en les pantalles quadrades que no tothom en té una de panoràmica. En el teu cas, si malgrat això no es veu bé deu ser cosa de la resolució. I no pateixis, de plegar res ara com ara. Moltes gràcies!!
ROSELLES: Moltes gràcies. No plego però estaria bé que si un dia ho faig (o abans i tot) algú altre continués publicant enigmes, segur que em faria seguidor actiu del seu blog.
6/10/15 9:56